מריה גורוחובסקי

מריה גורוחובסקי (גורוחובסקיה) (ברוסית: Мария Кондратьевна Гороховская, באוקראינית: Марія Кіндратівна Гороховська; 17 באוקטובר 1921 - 22 ביולי 2001) הייתה מתעמלת סובייטית-יהודייה. אלופת עולם ואלופה אולימפית בעלת 7 מדליות, מהן 2 זהב, כולל המדליה החשובה מכולן קרב-רב אישי מאולימפיאדה אחת. הספורטאית הראשונה שזכתה ב-7 מדליות באולימפיאדה אחת. השנייה היא השחיינית אמה מקיאן מאוסטרליה (טוקיו 2020).

בשנת 1990 עלתה לישראל והתיישבה בה.

==קורות חיים==
גורוחובסקי נולדה ביבפטוריה, בחצי האי קרים שבאוקראינה.

ב-1941, לאחר שסיימה את לימודיה במכללה בפאודוסיה לחינוך גופני, במלחמת העולם השנייה היא פונתה מהעיר הנצורה לנינגרד לקזחסטן במצב של תשישות.

באליפות ברית המועצות שנערכה בשנת 1947 זכתה לראשונה במדליית כסף בקרב רב.

באליפות ברית המועצות שנערכה בשנת 1948 זכתה לראשונה במדליית זהב, בתרגיל על הקורה ובמדליית כסף בתרגיל על המקבילים המדורגים.

באולימפיאדת הלסינקי (1952) הייתה המצטיינת בתחרות ההתעמלות לנשים, כשזכתה בשיא במספר המדליות שספורטאי זכה באולימפיאדה אחת, 7 מדליות מהן 2 זהב ו-5 כסף. מדליות זהב, בתחרות היוקרתית קרב רב אישי (76.780 נקודות) לפני בת ארצה נינה בוצ'רובה (76.780 נקודות) ומרגיט קורונדי מהונגריה (75.820 נקודות) ובתחרות הקבוצתית (527.030 נקודות) לפני הונגריה (520.960 נקודות) וצ'כוסלובקיה (503.32 נקודות). מדליות כסף בכל 4 התרגילים האפשריים: קורה (19.130 נקודות) אחרי בוצ'רובה (19.220 נקודות) ולפני קורונדי (19.020 נקודות), מקבילים מדורגים (19.260 נקודות) אחרי קורונדי (19.400 נקודות) ולפני אגנס קלטי מהונגריה (19.160 נקודות), סוס קפיצות (19.190 נקודות) אחרי יקטרינה קלינצ'וק (19.200 נקודות) ולפני גלינה מינאייצ'בה (19.160 נקודות) חברותיה לנבחרת וקרקע (19.200 נקודות) אחרי קלטי (19.360 נקודות) ולפני קורונדי (19.000 נקודות). בנוסף, היא זכתה במדליית כסף בתרגיל הקבוצתי עם מכשירים (73.000 נקודות), אחרי שוודיה (74.200 נקודות) ולפני הונגריה (71.600 נקודות).

באליפות העולם בהתעמלות שנערכה ברומא, איטליה בשנת 1954 זכתה גורוחובסקי בשתי מדליות. מדליית זהב בתחרות הקבוצתית (524.310 נקודות), לפני הונגריה (518.280 נקודות) וצ'כוסלובקיה (511.750 נקודות) ומדליית ארד בתרגיל הקרקע (19.120 נקודות), אחרי טמרה מנינה בת ארצה (19.390 נקודות) ואווה בוסקובה מצ'כוסלובקיה (19.160 נקודות). בנוסף, היא סיימה במקום רביעי בתרגיל על סוס הקפיצות (18.860 נקודות) ובמקום שביעי בתחרות הקרב רב אישי (74.140 נקודות).

לאחר האליפות היא פרשה מתחרויות. היא המשיכה בתור שופטת בתחרויות התעמלות ומשנת 1964 כשופטת בינלאומית.

גורוחובסקי עלתה לישראל בשנת 1990 ורק אז נודע על היותה יהודייה. ביחד עם אגנס קלטי עסקה בחינוך גופני לילדים. היא נפטרה בתל אביב בשנת 2001.

==תארים השגים ==
*בסך הכל זכתה גורוחובסקי ב-24 מדליות באליפות ברית המועצות בהתעמלות, מהן 10 זהב, 7 כסף ו-7 ארד.
*בשנת 1991 נבחרה גורוחובסקי להיכל התהילה של הספורט היהודי

==קישורים חיצוניים==

* [http://www.jewishsports.net/BioPages/MariaGorokhovskaya.htm מריה גורוחובסקי] היכל התהילה של הספורט היהודי.
* אורי מילר, 
* [https://web.archive.org/web/20160304110113/http://sports123.com/.search?results_page=searchresults.html&p=Mariya+Gorokhovskaya+&name=Search ]

קטגוריה:ספורטאים יהודים סובייטים
קטגוריה:אלופות עולם בהתעמלות
קטגוריה:אלופות אולימפיות: קרב-רב
קטגוריה:אלופים אולימפיים יהודים
קטגוריה:ספורטאיות אולימפיות יהודיות
קטגוריה:מקבלי עיטור הדגל האדום של העמל
קטגוריה:מתעמלות באולימפיאדת הלסינקי (1952)
קטגוריה:משתתפים יהודים באולימפיאדת הלסינקי (1952)
קטגוריה:חברי היכל התהילה של הספורטאים היהודים: סובייטים
קטגוריה:נשים שהונצחו על בולים
קטגוריה:אלופות אולימפיות סובייטיות: התעמלות
קטגוריה:זוכות מדליית כסף אולימפית סובייטיות: התעמלות
קטגוריה:ספורטאים יהודים אוקראינים
קטגוריה:מתעמלות יהודיות
קטגוריה:ילידות 1921
קטגוריה:סובייטים שנולדו ב-1921
קטגוריה:נפטרות ב-2001
קטגוריה:נפטרים ב-2001